سبعة ديال الجمعيات ديال الآباء اللي تابعين لمدارس البعثات الفرنسية بالمغرب، وجهوا رسالة إلى المدير العام لمدارس البعثة الفرنسية بالمغرب، من أجل الاستجابة لمطلب آباء و اولياء التلاميذ بتخفيض 50 فالمئة من رسوم التمدرس، في حال اعتماد موجة جديدة من الحجر الصحي. رسالة جمعيات الآباء طالبت أيضا بدعم مطلب الآباء بعدم استئناف الدراسة في المغرب، ارتباطا بقرار السلطات الفرنسية استئناف الدراسة بعد الحادي عشر من ماي، في إطار تدابير التخفيف من إجراءات الإغلاق التي اتخذتها الحكومة الفرنسية. رسالة الآباء تطرقت لقضية مهمة، وهي تناسب ما يؤديه الآباء مع ما يقدم للتلاميذ مع استحضار حالة القوة القاهرة، هاذ الشي علاش الآباء كيقولوا لهاذ المدارس، باللي الاستمرار في استخلاص مبالغ الاداء كاملة، من شأنه ضرب الثقة بين الاباء والمؤسسات، علما أن الآداء يتم بشكل دوري خلال كل دورة، و المدارس الفرنسية دابا دخلات الفلوس لجيبها، و باللي الاسر المغربية اللي اختارت هاذ النموذج من التعليم تحملت الارتفاعات الكبيرة فالسنوات الاخيرة، باش مدارس البعثات توسع الشبكة ديالها بالمغرب. الآباء ديال التلاميذ المغاربة، كيطالبو بدعم المدير العام الفرنسي لمطلب الآباء المغاربة ودعمهم، اعتبارا للمناخ العام المرتبط بتفشي جائحة كورونا. رسالة جمعيات الاباء كتربط بين الحجر الصحي بالمغرب واحتمال تمديده، و بين إمكانية تمديده تبعا لتطور الحالة الوبائية. من جهة أخرى رسالة الآباء، عبرت على مطالبهم بخصوص استمرار التعليم عن بعد، ونبهوا إلى أوجه القصور التي تعتري هاذ الجانب. آباء التلاميذ كيهدروا على ضعف البنية اللوجستيكية في هذا المجال لا سيما أرضية بث الدروس اللي السقف ديالها يلاه كيغطي 40 دقيقة ديال البث، بالإضافة لغياب أساتذة اللغات الحية بالنسبة للمستويات الابتدائية. 
لمغاربة اللي كيقريو ولادهم فمدارس البعثة الفرنسية كيطالبوا بتخفيض رسوم التدريس بـ50 فالمئة و ماباغينش ولادهم يرجعوا يقراو